open-index/open-wikipedia-markdown huggingface dataset:
DC Comics

**DC Comics, Inc.** (დაარსდა 1934 წელს, როგორც **National Allied Publications**) — ამერიკული კომიქსების გამომცემლობა. იგი არის **DC Entertainment**-ის, Warner Bros. Entertainment, Inc.-ის ფილიალის საგამომცემლო განყოფილება და Time Warner-ის ფილიალი. DC Comics არის ამერიკის ერთ-ერთი ძველი კომიქსების გამომცემლობა. მის ცნობილ პერსონაჟებს შორის არიან სუპერმენი, ბეტმენი, ქალი საოცრება, ფლეში, მწვანე ფარანი და სამართლიანობის ლიგა. კომიქსების დიდი ნაწილის მოქმედება მიმდინარეობს DC-ის სამყაროში. 

ინიციალი „DC“ შეიქმნა ამ კომპანიის პოპულარული „დეტექტიური კომიქსების“ მიხედვით (Detective Comics) და მალე კომპანიის ოფიციალური დასახელება გახდა. DC Comics-ების სათაო ოფისი მდებარეობდა 1700 ბროდვეიზე, მანჰეტენზე, თუმცა 2015 წელს გადავიდა კალიფორნიაში, ქალაქ ბერბენკში.

DC Comics, მთავარ მეტოქე Marvel Comics-თან ერთად, ამერიკული კომიქსების ბაზრის 70%-ს შეადგენს.

## DC Comics-ის მიხედვით გადაღებული ტელეფილმები 
უამრავი ფილმი და სერიალია გადაღებული DC Comics-ის მიხედვით. აქ თავმოყრილია ანიმაციური და მხატვრული ფილმების სია, დაწყებული 1951 წლიდან.

## რესურსები ინტერნეტში
* 
* 
* 
* 
* 
*  : ქალაქური კომიქსები

## სქოლიო
*
კატეგორია:აშშ-ის გამომცემლობები
კატეგორია:კომიქსების გამომცემლობები
ლია

**ლია** — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, თემის ცენტრი (სოფლები: ზედა ლია, მახარია, პალური). მდებარეობს ოდიშის ვაკეზე, ზუგდიდი–ჯვრის საავტომობილო და სარკინიგზო გზაზე, მდინარე ენგურის მარცხენა სანაპირო.

## დემოგრაფია
2014 წლის აღწერის მონაცემებით სოფელში ცხოვრობს 1523 ადამიანი.

## ისტორია
არქეოლოგიური გათხრების შედეგად სოფლის ტერიტორიაზე აღმოჩნდა ძვ.წ. I ათასწლეულის პირველი ნახევრის რიყის ქვით ნაგები შენობის ნაშთი და I და II საუკუნეების ხეთის სამარხი, რომელშიც დგას შუა ფეოდალური ხანის ციხესიმაგრე.

## სქოლიო
კატეგორია:წალენჯიხის მუნიციპალიტეტის სოფლები
ვალერიან გუნია

**ვალერიან ლევანის ძე გუნია** (დ. 21 იანვარი [ძვ. სტ. 9 იანვარი], 1862, ეკი, სენაკის მუნიციპალიტეტი — გ. 31 ივლისი, 1938, თბილისი, საქართველოს სსრ, სსრკ) — ქართველი მსახიობი, რეჟისორი, დრამატურგი, კრიტიკოსი. 1931 წელს მიენიჭა საქართველოს სსრ-ის დამსახურებული არტისტის, ხოლო 1933 წელს — საქართველოს სსრ-ის სახალხო არტისტის წოდება.

## ბიოგრაფია
ვალერიან გუნია 1876 წელს შევიდა თბილისის რეალურ სასწავლებელში. 1881 წელს პოლიტიკურ გამოსვლებში მონაწილეობისათვის სასწავლებლიდან გარიცხეს. სწავლა განაგრძო მოსკოვში, პეტროვსკოე-რაზუმოვსკოეს სასოფლო-სამეურნეო აკადემიაში. 
სამშობლოში დაბრუნების შემდეგ აქტიურად ჩაება საზოგადოებრივ ცხოვრებაში. 1883 წლიდან მოღვაწეობდა ქართულ პროფესიულ თეატრში. როლები: მეფე ლირი, ოტელო (უილიამ შექსპირის „მერე ლირი“, „ოტელო“), კაკო (ილია ჭავჭავაძის „კაკო ყაჩაღის“ მიხედვით), ოიდიპოსი (სოფოკლეს „ოიდიპოს მეფე“), ოსიპი (ნიკოლოზ გოგოლის „რევიზორი“), ოთარ ბეგი (ალექსანდრე სუმბათაშვილ-იუჟინის „ღალატი“)

ვალერიან გუნია გამოირჩეოდა დიდი სცენური მომხიბვლელობით, შთამბეჭდავი გარეგნობით, შესანიშნავი ხმით, ძლიერი ტემპერამენტით. მას მნიშვნელოვანი ღვაწლი მიუძღვის ქართულ თეატრში რეალისტური მიმართულების დამკვიდრებასა და ქართველ პროფესიონალ მსახიობთა აღზრდის საქმეში.

მან დაწერა ლიბრეტოები ოპერებისთვის: ზაქარია ფალიაშვილის „დაისი“, დიმიტრი არაყიშვილის „დინარა“ და სხვა. რედაქტორობდა სხვადასხვა პერიოდულ გამოცემებს (მაგ. ჟურნალ „თეატრს“), 1886 წელს დააარსა გაზეთი „ცნობის ფურცელი“, 1888 წელს გამოსცა „საქართველოს კალენდარი“, 1907 — იუმორისტული ჟურნალი „ნიშადური“.

ვალერიან გუნია იყო თეატრის თვალსაჩინო ისტორიკოსი და თეორეტიკოსი. თეატრალური ხელოვნების შესახებ სისტემატურად აქვეყნებდა ლიტერატურულ წერილებს, თეორიული ხასიათის სტატიებს. განსაკუთრებით აღსანიშნავია მისი ისტორიული ნარკვევი „ქართული თეატრი 1879–1889“, 1921 წლიდან ხელმძღვანელობდა ქართულ თეატრებს. იყო საქართველოს ხელოვნების მუშაკთა კავშირის გამგეობის პირველი თავმჯდომარე.
## ფილმოგრაფია
*1921: „არსენა ჯორჯიაშვილი“ (გენერალი) რეჟ. ივანე პერესტიანი
*1922: „სურამის ციხე“ (ვეზირი) რეჟ. ივანე პერესტიანი
*1922: „მოძღვარი“ (მაყვალას მამა)  რეჟ. ვლადიმერ ბარსკი
*1923: „მამის მკვლელი“ (ნიკალა) რეჟ. ამო ბეკ-ნაზაროვი
*1926: „ხანუმა“ (ვაჭარი ადამი) რეჟ. ალექსანდრე წუწუნავა
*1927: „გოგი რატიანი“ (მეეზოვე) რეჟ. კონსტანტინე მარჯანიშვილი
*1927: „ამოკი“ (ევროპელი ქალის ქმარი) რეჟ. კოტე მარჯანიშვილი
*1927: „მთის კანონი“ (მუსა) რეჟ. ბორის მიხინი
*1934: „ნახვამდის“ რეჟ. გიორგი მაკაროვი

## ლიტერატურა
* *ბურთიკაშვილი ა.*, რაინდი უშიშარი და გულმართალი, თბ., 1965.

## რესურსები ინტერნეტში
* 
*

კატეგორია:დაბადებული 21 იანვარი
კატეგორია:დაბადებული 1862
კატეგორია:გარდაცვლილი 31 ივლისი
კატეგორია:გარდაცვლილი 1938
კატეგორია:ქართველი დრამატურგები
კატეგორია:ქართველი თეატრის რეჟისორები
კატეგორია:ქართველი მსახიობები
კატეგორია:ქართველი კრიტიკოსები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
კატეგორია:სენაკის მუნიციპალიტეტში დაბადებულები
კატეგორია:მსახიობები ანბანის მიხედვით
პეტრე შარია

**პეტრე ათანასეს ძე შარია** (დ. 1902 — გ. 1983) — ქართველი საბჭოთა პარტიული და პოლიტიკური მოხელე, ლავრენტი ბერიას გარემოცვის წევრი.

დაიბადა სოფ. თაგილონში ღარიბი გლეხის ოჯახში. 1920 წ. შეუერთდა ბოლშევიკურ პარტიას, რომლის საქმიანობა დამოუკიდებელ საქართველოში საბჭოთა რუსეთის წარმომადგენლობასთან იყო კოორდინირებული. საქართველოს იძულებითი გასაბჭოების შემდეგ 1930-40-იან წლებში წამყვან თანამდებობებზე მუშაობდა საბჭოთა უშიშროების სამსახურებში, განაგებდა შინაგან საქმეთა სახალხო კომისარიატის განსაკუთრებულ ბიუროს; იყო საბჭოთა კავშირის უმაღლესი საბჭოს I-II მოწვევების დეპუტატი. 1943-48 წლებში იყო საქართველოს სსრ კომუნისტური პარტიის ცენტრალური კომიტეტის პროპაგანდის საქმეთა მდივანი. 1948 წ. მიიღო თბილისის სახელმწიფო უნივერსიტეტის ფილოსოფიის  პროფესორის წოდება. მხარს უჭერდა ბერიას ძალაუფლებისათვის ბრძოლაში. 1952 წ. შიდაპარტიული დაპირისპირების დროს შეთხზული „მეგრელთა საქმის“ მსვლელობისას უნივერსიტეტიდან გააძევეს და დააპატიმრეს. სტალინის სიკვდილის შემდეგ კვლავ დაწინაურდა და ბერიას, მაშინ უკვე სსრკ მინისტრთა საბჭოს თავმჯდომარის პირველი მოადგილის, თანაშემწე გახდა. ბერიას დახვრეტის შემდეგ კვლავ დააპატიმრეს, ჩამოართვეს ყველა პრივილეგია და 10 წელი პატიმრობა მიუსაჯეს.

## რესურსები ინტერნეტში
## სქოლიო
კატეგორია:დაბადებული 1902
კატეგორია:გარდაცვლილი 1983
კატეგორია:ქართველი პოლიტიკოსები
კატეგორია:საკავშირო კპ-ის (ბ) XVIII ყრილობის დელეგატები
კატეგორია:საქართველოს სსრ მეცნიერებათა აკადემიის აკადემიკოსები
კატეგორია:წითელი ვარსკვლავის ორდენის კავალრები
კაროლა

**კაროლა მარია ჰეგგკვისტი**   უფრო ცნობილია როგორც უბრალოდ **კაროლა** (დ. 8 სექტემბერი, 1966) —  შვედი მომღერალი და კომპოზიტორი. ის დიდი პოპულარობით სარგებლობს შვედებში 1980-იანი წლებიდან . მისი სადებიუტო ალბომი იყო *Främling*, რომლის ერთ მილიონზე მეტი ეგზემპლარი გაიყიდა და დღემდე რჩება ყველაზე გაყიდვად შვედურ ალბომად.

კაროლა წარადგინა შვედეთი ევროვიზიის სიმღერის კონკურსზე სამჯერ: 1983 წელს მან დაიკავა მესამე ადგილი, ევროვიზიის სიმღერის კონკურსში 1991 გაიმარჯვა და 2006 წელს კი მეხუთე ადგილს დასჯერდა.

კაროლას სხვადასხვა ენებზე აქვს სიმღერები ჩაწერილი: შვედურად, ჰოლანდიურად, გერმანულად, ინგლისურად, ნორვეგიულად და იაპონურად.

## რესურსები ინტერნეტში 
* ოფიციალური საიტი

კატეგორია:შვედი მომღერლები
კატეგორია:ევროვიზიის კონკურსანტები
კატეგორია:დაბადებული 8 სექტემბერი
კატეგორია:დაბადებული 1966
კატეგორია:ცოცხალი ადამიანები
Best of 2Pac

***Best of 2Pac*** — ტუპაკ შაკურის საუკეთესო სიმღერების კომპილაციური ალბომი, გამოცემული 2007 წელს ლეიბლებზე Amaru, Interscope, Death Row და UMG. კრებული ორ დისკად გამოიცა. აქედან პირველს ეწოდება Thug, ხოლო მეორეს - Life - იმ სვირინგის მიხედვით, რომელიც ტუპაკის ტანზე იყო გამოსახული.

## დისკი 1 
### სიმღერების სია
# 2 of Amerikaz Most Wanted (სნუპ დოგთან ერთად)
# California Love (დოქტორ დრესა და როჯერ ტრუმენთან ერთად)
# So Many Tears
# I Ain't Mad At Cha (დენი ბოისთან ერთად)
# How Do U Want It (კეი სი და ჯოჯოსთან ერთად)
# Trapped
# Changes
# Hail Mary
# Unconditional Love
# Dear Mama (რემიქსი) (ენტონი ჰემილტონთან ერთად)
# Resist the Temptation

## დისკი 2 
კრებულის მეორე დისკი, **Best Of 2Pac Part 2: Life** გამოვიდა პირველ დისკთან ერთად.

### სიმღერების სია
# Definition of a Thug Nigga
# Still Ballin' (რემიქსი) (ტრიკ დედისთან ერთად)
# Until the End of Time (რემიქსი) (რიჩარდ პეიჯთან ერთად)
# Never Call U Bitch Again (ტაირისთან ერთად)
# They Don't Give a Fuck About Us (აუტლოუსთან ერთად)
# Keep Ya Head Up
# Ghetto Gospel (ელტონ ჯონთან ერთად)
# Brenda's Got a Baby
# Thugz Mansion (აკუსტიკური) (ჯ. ფენიქსთან ერთად)
# When I Get Free II
# Dopefiend's Diner

## სქოლიო 
კატეგორია:ტუპაკ შაკურის კომპილაციური ალბომები
კატეგორია:2007 წლის კომპილაციური ალბომები
პოეტური ჯასტისი (საუნდტრეკი)

ფილმ „***პოეტური ჯასტისის***“ საუნდტრეკი გამოიცა 1993 წლის 29 ივნისს, ლეიბლის Epic Records კუთვნილ Epic Soundtrax-ზე. მასში შეტანილია თანამედროვე რიტმ-ენდ-ბლუზის და ჰიპ-ჰოპი-ის ჟანრის სიმღერები. ალბომი წარმატებული იყო და *Billboard* 200-ის ჩარტში #23 პოზიციაზე მოხვდა. 1993 წლის 25 აგვისტოს მას RIAA-სგან ოქროს სტატუსი მიენიჭა.

## სიმღერების სია
# Get It Up – 4:25 (TLC)
# Indo Smoke – 5:24 (Mista Grimm, უორენ ჯი და ნეიტ დოგი)
# One in a Million – 4:05 (Pete Rock & CL Smooth)
# Poor Man's Poetry – 3:00 (Naughty by Nature)
# Definition of a Thug Nigga – 4:10 (ტუპაკ შაკური)
# Cash in My Hands – 3:53 (Nice & Smooth)
# I Wanna Be Your Man – 3:55 (Chaka Demus & Pliers)
# Niggas Don't Give a Fuck – 4:41 (Tha Dogg Pound)
# Well Alright – 4:00 (Babyface)
# Waiting for You – 5:15 (Tony! Toni! Toné!)
# Call Me a Mack – 4:06 (აშერი)
# Nite & Day – 5:04 (Cultural Revolution)
# I've Been Waiting – 4:20 (Terri & Monica)
# Never Dreamed You'd Leave in Summer – 2:55 (სტივი უანდერი)
# Justice's Groove – 4:35 (სტენლი კლარკი)

## სქოლიო 
კატეგორია:ტუპაკ შაკურის ალბომები
კატეგორია:1993 წლის საუნდტრეკები
კატეგორია:Epic Records-ის საუნდტრეკები
კენ კიზი

**კენ კიზი** (; დ. 17 სექტემბერი, 1935 — გ. 10 ნოემბერი, 2001) — ამერიკელი ავტორი. სახელი გაითქვა რომანით „გუგულის ბუდეზე სხვა გადაფრინდა“ (1962). მისი ერთ-ერთი ცნობილი გამოთქმაა „ბიტნიკობისათვის ჯერ ახალგაზრდა ვიყავი, ხოლო ჰიპობისათვის — მეტად მოხუცი“.

## რესურსები ინტერნეტში 
*კენ კიზის გვერდი 
*Key-Z Productions

## სქოლიო 
კატეგორია:დაბადებული 1935
კატეგორია:გარდაცვლილი 2001
კატეგორია:ამერიკელი რომანისტები
კატეგორია:ამერიკელი ესეისტები
კატეგორია:XX საუკუნის ამერიკელი რომანისტები
კატეგორია:ამერიკელი მამაკაცი რომანისტები
კატეგორია:პოსტმოდერნისტი მწერლები
კატეგორია:ამერიკელი ფსიქოლოგიური ჟანრის მწერლები
კატეგორია:ამერიკელი მამაკაცი ესეისტები
კატეგორია:ორეგონის უნივერსიტეტის კურსდამთავრებულები
კატეგორია:კალიფორნიელი მწერლები
კატეგორია:XX საუკუნის ამერიკელი ესეისტები
კატეგორია:მწერლები ანბანის მიხედვით
წრეზე (საუნდტრეკი)

***წრეზე*** () — ალბომი, რომელშიც შეტანილია მუსიკა ამავე სახელწოდების ფილმიდან. ალბომიდან გამოიცა ექვსი სინგლი. მნიშვნელოვანია, რომ ალბომს კრიტიკოსებმა მაღალი შეფასება მისცეს და იგი იქცა ჰიპ-ჰოპ საუნდტრეკებში ერთ-ერთ პირველად. ალბომი გაიყიდა ორი მილიონი ასლის ოდენობით. ასევე აღსანიშნავია, რომ კრებულში შეტანილია ტუპაკ შაკურის მიერ ლეიბლზე Death Row დაწერილი პირველი სიმღერა Pain,

## სიმღერების სია
## სქოლიო 
კატეგორია:ტუპაკ შაკურის ალბომები
კატეგორია:1994 წლის საუნდტრეკები
კატეგორია:ფილმების საუნდტრეკები
კატეგორია:Interscope Records-ის საუნდტრეკები
ჩიხში (საუნდტრეკი)

***ჩიხში*** () — ალბომი, რომელშიც შეტანილია სიმღერები ვონდი კერტის-ჰოლის ამავე სახელწოდების ფილმიდან ან ფილმით შთაგონებული. გამოცემიდან პირველი კვირის განმავლობაში დისკი გაიყიდა 150.000  ასლის ოდენობით. გარკვეულწილად, მისი პოპულარობა გაათმაგებული იყო იმის გამო, რომ 90-იანების მეორე ნახევარში კომერციულად მომგებიანი იყო ტუპაკ შაკური ჩანაწერებიანი ნებისმიერი დისკი. ფილმის გამოსვლისათვის ტუპაკი უკვე გარდაცვლილი იყო, ამიტომ მუსიკალურ ვიდეოში Wanted Dead or Alive გამოყენებული იყო მისი საარქივო ვიდეოკადრები და ნაწყვეტები ფილმიდან.

## სიმღერების სია
#Wanted Dead or Alive - ტუპაკი/სნუპ დოგი დოგი - 4:39
#Sho Shot - The Lady Of Rage - 4:26
#It's Over Now - დენი ბოი - 4:05
#Don't Try To Play Me Homey - დეზ დილინჯერი - 4:38
#Never Had A Friend Like Me - ტუპაკი - 4:26
#Why - ნეიტ დოგი - 5:13
#Out The Moon (Boom, Boom, Boom) - სნუპ დოგი დოგი/სუპაფლაი/ჰერში ლოკი/ტრეი დი/ტუპაკი - 5:09
#I Can't Get Enough - დენი ბოი- 5:10
#Tonight It's On - B.G.O.T.I. - 3:14
#Off The Hook - სნუპ დოგი დოგი/ჩარლი უილსონი/ველ იანგი/ჯეიმზ დებერჯი - 5:37
#Lady Heroin - ჯეი-ფლექსი - 4:12
#Will I Rize - სტორმი/ველ იანგი - 5:16
#Body And Soul - O.F.T.B. და Jewell - 4:54
#Life Is A Traffic Jam - Eight Mile Road/ტუპაკი - 4:24
#Deliberation - კოუდი ჩესნატი - 4:12

## რესურსები ინტერნეტში
*ინფორმაცია საიტზე Discogs

## სქოლიო 
კატეგორია:ტუპაკ შაკურის ალბომები
კატეგორია:1997 წლის საუნდტრეკები
კატეგორია:ფილმების საუნდტრეკები
კატეგორია:Interscope Records-ის საუნდტრეკები
Nu-Mixx Klazzics

***Nu-Mixx Klazzics*** — ტუპაკ შაკურის რემიქს-ალბომი. ალბომში შეტანილია რამდენიმე სიმღერა ალბომიდან *All Eyez on Me*, აარონ ჰოლის, აუტლოუსისა და კეი სის/ჯოჯოს ახალი ვოკალური ჩანაწერებით. *Nu Mixx Klazzics*-ს ძირითადად დადებითი შეფასება მიეცა. ლეიბლისათვის Death Row ეს იყო კიდევ ერთი კომერციულად მომგებიანი დისკი, თუმცა სინამდვილეში გაიყიდა მისი მხოლოდ 75,000 ასლი.

## სიმღერების სია
;*შენიშვნა: ყველა სიმღერა, გარდა მითითებულისა, რემიქსია.

## სქოლიო 
კატეგორია:ტუპაკ შაკურის კომპილაციური ალბომები
კატეგორია:2003 წლის რემიქსული ალბომები
სალონა

**სალონა** — ისტორიული  ქალაქი ადრიატიკის ზღვის სანაპიროზე ხორვატიის შემადგენლობაში. სალონა იყო ძველი ილირიის ცენტრალური ქალაქი ქრისტეს შობამდე პირველ ათასწლეულში. მას შემდეგ, რაც ქალაქი რომაელებმა დაიპყრეს იგი გადაიქცა რომის პროვინცია დალმაციის ადმინისტრაციულ ცენტრად. რომის იმპერატორმა დიოკლეტიანემ ტახტიდან გადადგომის შემდეგ ქალაქთან აღმართა სასახლე, რომელსაც თანამედროვენი დიოკლეტიანეს სასახლის სახელით იცნობენ.  სალონა განსაკუთრებით დაზარალდა ავარებისა და სლავების შემოსვების დროს 639 წელს. 

დღესდღეობით სალონა (სალონი) მდებარეობს  ქალაქ სოლინთან ახლოს, რომელიც ქალაქ სპლიტის კონურბაციაში შედის.

## იხილეთ აგრეთვე
*ტროგირი

## რესურსები ინტერნეტში
*Salona tour 
*სალონის ადრეული ისტორია

კატეგორია: ხორვატიის ქალაქები
2Pac Live

***2Pac Live*** — ტუპაკ შაკურის ცოცხლად ჩაწერილი ალბომი, რომელიც გამოვიდა 2004 წლის 6 აგვისტოს, ლეიბლზე  Death Row.

## სიმღერების სია 
# Live Medley: California Love/So Many Tears - 3:03	
# Intro - 0:13 	
# Ambitionz Az a Ridah - 2:49 	
# So Many Tears - 1:28 	
# Troublesome - 3:05 	
# Hit 'Em Up 	- 4:16 	
# Tattoo Tears - 2:26 	
# Heartz of Men - 0:07 	
# All Bout You - 3:43 	
# Never Call You Bitch Again - 2:26 	
# How Do U Want It - 8:02 	
# 2 of Amerikaz Most Wanted - 6:07 	
# California Love - 5:34

## ჩარტები
## სქოლიო 
კატეგორია:ტუპაკ შაკურის საკონცერტო ალბომები
კატეგორია:2004 წლის საკონცერტო ალბომები
The Rose, Vol. 2

***The Rose, Vol. 2*** — ტუპაკ შაკურის პოეზიის რიგით მეორე კრებული, გამოსული 2005 წელს. რეპერის ლექსებს აქ ასრულებს სხვადასხვა ცნობილი შემსრულებელი.

## სიმღერების სია
# Intro - ბლეკ აისი
# Power of a Smile - Bone Thugs-N-Harmony
# The Eternal Lament - სელინა
# Fallen Star - ტელიბ კველი
# In the Depths of Solitude - ლუდაკრისი
# Movin On - ლაიფ ჯენინგსი
# Life Through My Eyes - ტუპაკ შაკური/მემფის ბლიკი
# When Ure Heart Turns Cold - Outlawz
# Black Woman - ჯამალ ჯოზეფი/ჩე დეივისი
# Only 4 the Righteous - იო იო
# Where There Is a Will - ბუტ კემპ კლიკი
# When Ur Hero Falls - Impact Kids
# And 2morrow - შოკ ჯი
# If I Fail - დედ პრეზი
# Poetry by Amber and Morgan (ფონდი Pac's Kids)

## სქოლიო 
კატეგორია:ტუპაკ შაკურის კომპილაციური ალბომები
კატეგორია:2005 წლის კომპილაციური ალბომები
რაპანა

**რაპანა** () — მტაცებელი მუცელფეხიანების გვარი. მოიცავს 3 სახეობას. პეტრე დიდის ყურესა და იაპონიის სანაპიროებთან ბინადრობს Rapana venosa, რომელიც XX საუკუნის 30-იან წლებში გემებს შემოყვა შავ ზღვაში და დიდი რაოდენობით გამრავლდა. რაპანა თავს ესხმის სარეწაო მოლუსკებს (ხამანწკებს), გარნელებსა და სხვა. რაპანას ფეხი იჭმევა, ნიჟარას კი ესთეტიკული ღირებულება აქვს.

## ლიტერატურა
კატეგორია:მუცელფეხიანები
რაჟდენი

მინიატიურა|წმინდა მოწამე რაჟდენი

**რაჟდენი**, *წმინდა რაჟდენი* (გ. დაახლ. 457) — ვახტანგ გორგასალის თანამოღვაწე, გაქრისტიანებული  სპარსი. გამზრდელი, მამაძუძე ვახტანგ გორგასალის მეუღლის ბალენდუხტისა (ირანის შაჰის ასული), რომელსაც გამოჰყვა ქართლში. ირანელების წინააღმდეგ ვახტანგ გორგასალის ომის დროს რაჟდენი ტყვედ ჩაუვარდა ირანელებს. შაჰმა მოსთხოვა ქრისტოანობის უარყოფა. მიუხედავად ტანჯვა-წამებისა რაჟდენი არ დაუბრუნდა ცეცხლთაყვანისმცემლობას. მაშინ შაჰმა ის გაგზავნა წრომში დაბანაკებულ ირანელთა ლაშქრის მეთაურთან, რომელმაც რაჟდენი სიკვდილით დასაჯა — ძელზე გააკრეს და ისრები დაუშინეს. რამდენიმე ხნის შემდეგ ვახტანგ გორგასალის ინიციატივით, რაჟდენის ნეშტი ნიქოზის ეკლესიაში გადმოასვენეს. ვახტანგ გორგასალმა ეს ეკლესია საეპისკოპოზო ტაძრად აქცია. მოღწეულია რაჟდენის ცხოვრებისა და მოღვაწეობის ამსახველი მეტაფრასტული თხზულება. იგი შეუდგენიათ დაახლოებით XII საუკუნეში, რაჟდენის ხსენების დღეს 3 აგვისტოს (ძველი სტილი), ეკლესიაში საკითხავად.

## ლიტერატურა
**კეკელიძი კ.,* ქართული ლიტერატურის ისტორია, ტ. 1, თბ., 1960;

კატეგორია:გარდაცვლილი 457
კატეგორია:V საუკუნის ქრისტიანი წმინდანები
კატეგორია:დაბადების წელი უცნობია
გელა ბაბლუანი

**გელა თეიმურაზის ძე ბაბლუანი** (დ. 1979, თბილისი) — საფრანგეთში მოღვაწე ქართველი კინორეჟისორი.
## ბიოგრაფია 
გელა ბაბლუანი დაიბადა 1979 წელს.

მშობლები: ლიანა ბაბლუანი, თეიმურაზ ბაბლუანი.

ჩვიდმეტი წლისა ძმებთან ერთად საფრანგეთში გაემგზავრა სასწავლებლად.

მისმა მოკლემეტრაჟიანმა ფილმმა "A Fleur de Peau" (2002) კრიტიკოსთა მოწონება დაიმსახურა.

პირველი სრულმეტრაჟიანი ფილმი "13 ცამეტი" ჟიურის დიდი პრიზის ლაურეატი გახდა სანდენსის კინოფესტივალზე.

გელა ბაბლუანის ფილმოგრაფია მოიცავს სარეჟისორო, სასცენარო, საპროდიუსერო, სარედაქტორო და მსახიობთა შერჩევის (Casting) ნამუშევრებს.

## რეჟისორი
* 13 (2010) 
* "მემკვიდრეობა" (L'héritage) – (2006) 
* "13 ცამეტი" (13 Tzameti) – (2005) 
* "საკუთარი ტყავის დონეზე" (À fleur de peau) – (2002)

## სცენარის ავტორი
* 13 (სცენარი "13 Tzameti") – (2010) 
* "მემკვიდრეობა" (L'héritage) – (2006) 
* "ცამეტი" (13 Tzameti) – (2005) 
* "საკუთარი ტყავის დონეზე" (À fleur de peau) – (2002)

## პროდიუსერი
* "მემკვიდრეობა" (L'héritage) – (2006) 
* "ცამეტი" (13 Tzameti) – (2005)

## ფილმების რედაქტორი
* "მემკვიდრეობა" (L'héritage) – (2006)

## მსახიობთა შერჩევის (Casting) რეჟისორი
* "მემკვიდრეობა" (L'héritage) – (2006)

## პრიზები და ჯილდოები
* პრიზი "საუკეთესო პირველი მხატვრული ფილმი" ვენეციის ფესტივალზე ფილმისათვის "ცამეტი" (13 Tzameti) – 2005 წ.
* ჟიურის დიდი პრიზი სანდენსის კინოფესტივალზე ფილმისათვის "ცამეტი" (13 Tzameti) – 2006 წ.

## რესურსები ინტერნეტში 
* 

კატეგორია:ქართველი კინორეჟისორები
კატეგორია:ქართველი სცენარისტები
კატეგორია:ქართველი კინოპროდიუსერები
კატეგორია:დაბადებული 1979
კატეგორია:ცოცხალი ადამიანები
Live at the House of Blues (ტუპაკ შაკურის ალბომი)

***Live at the House of Blues*** — ტუპაკ შაკურის რიგით მეორე საკონცერტო ალბომი, ჩაწერილი 1996 წლის 4 ივლისს და გამოცემული 2005 წლის 3 ოქტომბერს, ლეიბლებზე Death Row და Koch. სიმღერებს რეპერთან ასევე ასრულებენ - სნუპ დოგი, Tha Dogg Pound და Outlawz.

## სიმღერების სია
## სქოლიო 
კატეგორია:2005 წლის საკონცერტო ალბომები
კატეგორია:2005 წლის ვიდეო ალბომები
კატეგორია:ტუპაკ შაკურის საკონცერტო ალბომები
კატეგორია:ტუპაკ შაკურის ვიდეო ალბომები
კატეგორია:Death Row Records-ის საკონცერტო ალბომები
კატეგორია:Death Row Records-ის ვიდეო ალბომები
The Rose that Grew from Concrete

***The Rose that Grew from Concrete*** — ალბომი, რომელიც ეფუძნება ტუპაკ შაკურის პოეზიას. ალბომი გამოვიდა 2000 წელს და შეიცავს სხვადასხვა ცნობილი პიროვნების მიერ წაკითხულ ტუპაკის ლექსებს.

## ლექსები 
# Tupac Interlude – 0:57 
# Wake Me When I'm Free (ბაბატუნდე ოლატუნჯი) – 5:52 
# Can U C The Pride In The Panther (მოს დეფი) – 4:54
# When Ure Heart Turns Cold (სონია სანჩეზი) – 1:38
# U R Ripping Us Apart (დედ პრეზი) – 5:12
# Tears of a Teenage Mother (ჯესმინ გაი) – 4:39  
# God (რევერენდ რანი) – 4:48
# And Still I Love You (რედ რეტი) – 3:58
# Can U C The Pride In The Panther (მოს დეფი) – 3:59
# If There Be Pain (პროვიდენსი და რესდევიდ ელ ჰერერი) – 4:45  
# A River That Flows Forever (დენი გლოვერი, აფინი შაკური) - 2:20
# The Rose That Grew from Concrete (ნიკი ჯოვანი) - 2:35 
# In The Event of My Demise (Outlawz, ჯერონიმო ჯი ჯაგა) - 4:41
# What of a Love Unspoken (ტრე) - 3:16
# Sometimes I Cry (დენ როკეტი) - 3:10
# The Fear in the Heart of Man (ქიუ-ტიპი) - 4:16
# Starry Night (ქუინსი ჯონსი, მაკ მელი, რაშიდა ჯონსი) - 4:33
# What of Fame (რასელ სიმონსი) - 0:21
# Only 4 the Righteous (რა გოდესი) - 2:29
# Why Must You Be Unfaithful (სარა ჯონსი) - 1:12
# Wife 4 Life (4th Avenue Jones, K-Ci) - 4:06
# Lady Liberty Needs Glasses (მალკოლმ ჯამალ უორნერი) - 2:23
# Family Tree (ლამარ ენტვონ რობინსონი, The IMPACT Repertory Theatre) - 3:21
# Thug Blues (ლამარ ენტვონ რობინსონი, The IMPACT Repertory Theatre, ტინა ტომას ბაიიანი) - 4:46
# The Sun and the Moon (ოკენ ლიტლჰოუკი) - 1:56

## სქოლიო 
კატეგორია:ტუპაკ შაკურის კომპილაციური ალბომები
კატეგორია:2000 წლის კომპილაციური ალბომები
რამფორინქისნაირნი

**რამფორინქისნაირნი** (), ამომწყდარი ქვეწარმავლების რიგი მფრინავი ხვლიკების ზერიგისა. ცნობილი არიან იურული პერიოდის ნალექებიდან. ჰქონდათ მასიური ქალა, მსხვილი, კარგად განვითარებული კბილები, მოკლე კისრის მალები ნეკნებითურთ, ვიწრო, გრძელი ფრთები და გრძელი კუდი, რომელთა სიგრძე რამდენიმე სმ-იდან 0,5 მ-მდე აღწევდა. ფრენდნენ ლივლივით იკვებებოდნენ მწერებითა და წვრილი თევზებით. ნამარხები ცნობილია დასავლეთ ევროპიდან, აღმოსავლეთ აფრიკიდან და ჩრდილოეთ ამერიკიდან, სამხრეთ ყაზახეთიდან.

## ლიტერატურა 
* ქსე, ტ. 8, გვ. 300, თბ., 1984

კატეგორია:ქვეწარმავლები
კატეგორია:გადაშენებული ქვეწარმავლები
სევერნი (მდინარე)

**სევერნი** (, ) — ყველაზე გრძელი მდინარე გაერთიანებულ სამეფოში. მისი სიგრძეა 354 კმ., აუზის ფართობი 21 ათასი კმ2 მისი სათავე მდებარეობს კემბრიის მთების აღმოსავლეთ კალთებზე, პლინლიმონში, ზღვის დონიდან 610 მეტრზე. მიედინება ვაკეზე. ბოლოვდება სევერნის ესტუარით, რომელიც ჩაედინება ბრისტოლის ყურეში. უმთავრესად საზრდოობს წვიმის წყლით. წყალუხვია შემოდგომა-ზამთარში, ზაფხულში ძალზე წყალმცირეა. სევერნი სანაოსნო მდინარეა. მის ნაპირებზეა ქალაქები შრუზბერი, ვუსტერი, გლოსტერი.

## ლიტერატურა
## რესურსები ინტერნეტში 
*Portishead and Bristol Lifeboat 

კატეგორია:გაერთიანებული სამეფოს მდინარეები
ტოიო იტო

მინი|200px|ტოიო იტო
**ტოიო იტო** (, Itō Toyo'o; დ.1 ივნისი,  1941) — იაპონელი არქიტექტორი, განთქმული თავისი უკიდურესად კონცეპტუალური პროექტებით, რომლებშიც ის ცდილობს ფიზიკური და ვირტუალური სამყაროების შერწყმას. ის ერთ-ერთი წამყვანი ექსპონენტია არქიტექტურაში, რომელიც ცდილობს თანამედროვე გაგებით „სიმულირებული“ ქალაქის საკითხების გადაჭრას. 2013 წელს მას მიენიჭა პრიცკერის არქიტექტურული პრემია.

იტო დაიბადა სეულში, სამხრეთი კორეაში (იმჟამად იაპონიის კოლონია). 1965 წელს დაამთავრა ტოკიოს უნივერსიტეტის არქიტექტურის ფაკულტეტი. 1965-1969 წლებში კიიონორი კიკუტაკეს სტუდიაში მუშაობის შემდეგ ის ტოკიოში აფუძნებს საკუთარ სტუდიას „Urban Robot“ (urobot) 1971 წელს. 1979 წელს სტუდიამ სახელი შეიცვალა „Toyo Ito & Associates, Architects“-ით.

## რესურსები ინტერნეტში 
* Ito interviewed by C.B.Liddell at Architecture Week 
* *The New York Times* works on Ito's impact
* Thomas Daniell, "Toyo Ito: The New 'Real' in Architecture". *Artscape*, 2 November  2006.
* Nicolai Ouroussoff, "Inside the Exteriors of Architect Toyo Ito". *The New York Times*, 8 July 2009.

კატეგორია:იაპონელი არქიტექტორები
კატეგორია:დაბადებული 1941
კატეგორია:დაბადებული 1 ივნისი
კატეგორია:ცოცხალი ადამიანები
რაფია

]]
**რაფია** (Raphia) — მცენარეთა გვარი პალმების ოჯახისა. სიმაღლე 9-12 მ აღწევს. 15-20 მ სიგრძის ფრთისებრი ფოთლები და ძალზე დიდი (4-5 მ დიამეტრის) ყვავილედი აქვს. ნაყოფის გარსი ბოჭკოვანია. ნაყოფმსხმოიარობის შემდეგ მცენარე კვდება (მონოკარპული მცენარეა). 

30-მდე სახეობა გავრცელებულია ტროპიკულ აფრიკაში, მადაგასკარზე, მასკარენის კუნძულებზე და სამხრეთ ამერიკაში. რაფიას ფოთლისა და ყუნწის ბოჭკოსაგან (პიასავა) ამზადებენ ჯაგრისებს, წნავენ სხვადასხვა ნივთს. მებაღეობაში შესახვევ მასალადაც იყენებნ. რაფიას განეკუთვნება ღვინის პალმა.

## ლიტერატურა
კატეგორია:პალმები
რასტაბაზარი

**რასტაბაზარი**, შუა საუკუნეების თბილისის საქმიანი უბანი — რიგებად განლაგებული ბაზარი და სავაჭრო-სახელოსნოები. მდებარეობდა ბატონის მოედანსა (ახლანდელი ერეკლე II-ის მოედანი) და ახლანდელი ერეკლე II-ის ქუჩას შორის. რასტაბაზარში ორ მწკრივად იყო განლაგებული ხარაზების, სირაჯების, ოქრომჭედლებისა და ბაზაზების სავაჭრო-სახელოსნოები. მთავრდებოდა ე. წ. ჩორსუთი (გზაჯვარედინაზე მოწყობილი ოთხკუთხა თაღოვან-გუმბათოვანი მოედანი). რასტაბაზარში  სავაჭრო-სახელოსნოთა გარკვეული რაოდენოდა ეკუთვნოდა მეფესა და კათალიკოსს. 1795 წელს, აღა-მაჰმად ხანის თბილისის დარბევის დროს, რასტაბაზრის ბევრი შენობა დაინგრა. XIX საუკუნიდან რასტაბაზარმა როგორც სავაჭრო მაგისტრალმა, დაკარგა მნიშვნელობა. XIX საუკუნეში, აქ სახელოსნო სასწავლებელი (ახლანდელი სამსხმელო ქარხანა) ააშენეს, დაიდგა სავაჭრო შენობა, რომელთაც ახალ დუქნებს ეძახდნენ.
თბილისში, ისტორიულ გარეუბანში, ქაშვეთის ეკლესიის წინ, არსებობდა მეორე რასტაბაზარიც, ასევე აღა-მაჰმად-ხანის ლაშქრობის დროს დაინგრა.

## ლიტერატურა
**ბერძენიშვილი მ.,* ძველი თბილისის ტოპონიმიკიდან (რასტაბაზარი და ჩორსუ), «მასალები საქართველოსა და კავკასიის ისტორიისათვის», 1960, ნაკვ. 33;
 

კატეგორია:ძველი თბილისის უბნები
კატეგორია:კრწანისის რაიონი
ლევან ლაღიძე

**ლევან ლაღიძე** (დ. 19 მაისი, 1958, თბილისი) — ქართველი მხატვარი.

ლევან ლაღიძემ დაამთავრა თბილისის სახელმწიფო სამხატვრო აკადემიის ფერწერის ფაკულტეტი 1981 წელს. 1985-1988 წლებში იყო თბილისის მხატვრის სახლის ფერწერის შემოქმედებითი სახელოსნოს ხელმძღვანელი. მისი პერსონალური გამოფენები მოწყობილია თბილისის მხატვართა სახლში, აშშ-ის საელჩოში და გერცევის გალერეაში მოსკოვში. მონაწილეობა აქვს მიღებული კოლექტიურ გამოფენებში ავსტრიაში, საფრანგეთში, დიდ ბრიტანეთში, გერმანიაში. მისი ნამუშევრები დაცულია: სახელმწიფო ტრეტიაკოვის გალერეაში (მოსკოვი, რუსეთი), თანამედროვე ხელოვნების მუზეუმში (მოსკოვი, რუსეთი), ეროვნული გალერეაში (თბილისი, საქართველო), გალერეა „Gertsev“ (მოსკოვი, რუსეთი), გალერეა „TMS“ (თბილისი, საქართველო). 2011 წლიდან „ლაღიძის გალერეა“-ს მფლობელია.

2023 წელს მიენიჭა თბილისის საპატიო მოქალაქის წოდება.

## რესურსები ინტერნეტში
## სქოლიო 
კატეგორია:ქართველი მხატვრები
კატეგორია:დაბადებული 1958
კატეგორია:დაბადებული 19 მაისი
კატეგორია:თბილისში დაბადებულები
კატეგორია:თბილისის სახელმწიფო სამხატვრო აკადემიის კურსდამთავრებულები
კატეგორია:თბილისის საპატიო მოქალაქეები (2023)
კატეგორია:ცოცხალი ადამიანები
13th Star

***13th Star*** (2007) — მუსიკოს და ვოკალისტ  ფიშის სოლო-ალბომი. იგი გამოიცა შეზღუდული რაოდენობით, 2007 წლის სექტემბერს (საფოსტო დაგზავნის წესით გაყიდვისათვის) და 2008 წლის თებერვალში (ფართო გაყიდვა).

სტივ ვენტსისი, რომელიც ფიშთან მუშაობდა 1997 წლის ტურნედან *Sunsets on Empire* მოყოლებული, ამ ალბომზე ასევე იყო მთავარი თანაავტორი. დისკზე ჟღერს უფრო მტკიცე, უხეში, ნაწილობრივ ინდასტრიალის ტიპის მელოდიები. ბევრმა მსმენელმა ჩათვალა, რომ ფიშმა უარი თქვა ძველ სტილზე, მაგრამ საგულისხმოა, რომ ასეთი ტიპის მელოდიები უკვე იყო ალბომებზე *Sunsets on Empire* და *Raingods with Zippos*.

ალბომის ტექსტები განიხილავენ ფიშის ურთიერთობას ჯგუფის Mostly Autumn ვოკალისტ ჰიზერ ფინლისთან, რომელმაც მიატოვა ფიში 2007 წელს (რითაც ჩაიშალა მათი დაგეგმილი დაქორწინება). ალბომმა სათაური შეიძინა სწორედ აქედან - ჰიზერი იყო რიგით 13-ე მნიშვნელოვანი ქალი მუსიკოსის ცხოვრებაში. მაგრამ ასევე, ეს არის ფიშის რიგით 13-ე ალბომი, თუ ჩავთვლით Marillion-ის სტუდიურ ალბომებსაც. ასევე სიმღერას Zoë 25 ეწოდებოდა მიკლგეიტი - იმ ადგილის პატივსაცემად, სადაც ფიშმა ჰიზერს დაქორწინება სთხოვა.

2008 წლის 3 მარტს სინგლით სახით გამოიცა სიმღერა Arc of the Curve. კომპაქტ დისკზე ამ სინგლით შეტანილი იქნა მხოლოდ ორი ვერსია - ალბომის და შემოკლებული ვარიანტი. ამასთან, იმავე წელს სერვისი iTunes მსმენელებს დამატებითი საკონცერტო ჩანაწერების გადმოტვირთვის საშუალებასაც აძლევდა. 2008 წლის 6 ოქტომბერს მეორე სინგლის სახით გამოვიდა Zoë 25, რომელშიც შეტანილი იყო სიმღერის როგორც საკონცერტო, ასევე სტუდიური ვერსია.

## ტურნე 
დისკი ცოცხლად წარდგენილი იქნა 2007 წლის ზაფხულში დაწყებულ ტურნეზე *Clutching at Stars*. მთლიანობაში, ეს ტურნე მიეძღვნა ალბომის *Clutching at Straws* 20 წლის იუბილეს. სეტლისტში შეტანილი იყო როგორც ფიშის უკანასკნელი სტუდიური დისკის, ასევე ამ ალბომის სიმღერებიც. თუმცა, მოგვიანებით კონცერტებზე მეტი აქცენტი იქნა გადატანილი ახალ სტუდიურ მასალაზე.

2008 წლის ივნისში ფიში გაემგზავრა პირველ დიდ ჩრდილო-ამერიკულ ტურნეში უკანასკნელი 10 წლის მანძილზე. ყოველ ქალაქში იგი აწყობდა შეხვედრებს თავის მოყვარულებთან.

## სიმღერების სია
# Circle Line (დიკი/ვენტსისი) - 6:04
# Square Go (დიკი/ვენტსისი) - 5:31
# Miles de Besos (დიკი/პეტერსონი) - 4:22
# Zoë  25 (დიკი/ვენტსისი) - 5.19
# Arc of the Curve (დიკი/ვენტსისი) - 4:29
# Manchmal (დიკი/ვენტსისი) - 5:42
# Openwater (დიკი/აშერი) - 5:07
# Dark Star (დიკი/ვენტსისი) - 6:48
# Where in the World (დიკი/ვენტსისი) - 6:05
# 13th Star (დიკი/ვენტსისი) - 5:41

## პერსონალი 
* ფიში - ვოკალი
* ფრენკ აშერი - ელექტრონული გიტარები, აკუსტიკური გიტარები (სიმღერები 3, 4, 5, 9, 10), ლეპ-სტილ გიტარა (5)
* სტივ ვენტსისი - ბას გიტარები, ელექტრონული გიტარები (2,4,6,7 და 8), აკუსტიკური გიტარები (1,4 და 10), კლავიშები (1,2,4,6,8,9 და 10), კლავინეტი (2), პროგრამირება
* კრის ჯონსონი - ელექტრონული გიტარები, აკუსტიკური გიტარები (4,5 და 9)
* ფოს პეტერსონი - ფორტეპიანო (1,3,4 და 5), კლავიშები (1,2,3,4,6,7,8 და 9), ორგანი (1,2,3,4,6,7,8,9 და 10), სიმებიანი ინსტრუმენტები (1,2,3,4,5,8,9 და 10), მუსიკალური ყუთი (4), აკორდეონი, სემპლები (10)
* გევინ გრიფიტსი - დასარტყმელი საკრავები
* დეივ ჰესუელი - პერკუსია (1,3,4,5 და 10)
* ლორნა ბენონი - ბეკ-ვოკალი (3,4,5,6,9 და 10)

## სქოლიო 
კატეგორია:ფიშის ალბომები
კატეგორია:2007 წლის ალბომები
მარიო პიუზო

**მარიო პიუზო** (; დ. 15 ოქტომბერი, 1920 — გ. 2 ივლისი, 1999) — ორი ოსკარის მფლობელი იტალო–ამერიკელი ავტორი და სცენარისტი. სახელი გაითქვა თავისი რომანით „ნათლია“, რომელშიც მოთხრობილია მაფიის ცხოვრება. რომანის მიხედვით რეჟისრომა ფრენსის ფორდ კოპოლამ გადაიღო ფილმი (1972).

## ბიოგრაფია 
### ახალგაზრდობა
იგი სწავლობდა ნიუ ორკის სოციალური კვლევის ახალ სკოლაში, შემდეგ სწავლა გააგრძელა კოლუმბიის უნივერსიტეტში. მისი ახალგაზრდობა დაემთხვა II მსოფლიო ომის წლებს, რომლის დროსაც იგი მსახურობდა ამერიკის შეერთებული შტატების სამხედრო-საჰაერო ძალებში. 20 წლის მანძილზე მუშაობდა სახელმწიფო დაწესებულებებში ამერიკასა და სხვადასხვა ქვეყნებში.1963 წლიდან დაიწყო მუშაობა უშტატო ჟურნალისტად.

### შემოქმედება
პირველი ნაწარმოები „წყვდიადის არენა“ გამოქვეყნდა 1955 წელს, რომელიც აღწერს ომის შემდგომი გერმანიის ცხოვრებას.
შემდგომი რომანი იყო „ბედნიერი ფურცელი“ რომელიც ასახავს იტალიელი ემიგრანტების მძიმე ცხოვრებას ამერიკაში „დიდი დეპრესიის“ დროს.ეს ნაწარმოები გამოიცა ამერიკაში 1965 წელს.

მწერალს ყველაზე დიდი პოპულარობა მოუტანა „ნათლია“. ამ ნაწარმოების დაწერის იდეა თვითონ მარიო კალერს ეკუთვნის მაგრამ მის გამოქვეყნებაში მისი მეგობარი ბენი ბრიუსი დაეხმარა, რომელმაც მწერალი რედაქტორს შეახვედრა, მწერალმა რედაქტორს მხოლოდ იდეა გააცნო რაშიც მან ავანსის სახით 5000 დოლარი მიიღო.1970-იან წლებში „ნათლია“ მსოფლიო ბესტსელერად იქცა, რამაც მწერალს, როგორც  ფინანსური კუთხით, ასევე ლიტერატურულ სამყაროში წარმატება მოუტანა.

1972 წელს ამერიკელმა კინოეჟისორმა ფრენსის ფორდ კაპოლამ გადაიღო მხატვრული ფილმი „ნათლია“ მარიო პიუზოს სცენარით, რომელშიც მონაწილეობენ მარლონ ბრანდო, ალ პაჩინო და სხვა მსახიობები.

მარიო პიუზო საუკეთესო სცენარებისათვის დაჯილდოებულ იქნა ორჯერ ოსკარის ნომინაციით. იგი გარდაიცვალა 1999 წლის 2 ვლისს, 79 წლის ასაკში ბეი-შოურში.

## სცენარები 
* „ნათლია“ (1972)
* „ნათლია II“ (1974)
* „მიწისძვრა“ (1974)
* „სუპერმენი: ფილმი“ (1978)
* „სუპერმენი 2“ (1980)
* „ნათლია III“ (1990)ფ"
* „ქრისტოფერ კოლუმბი: აღმოჩენა“ (1992)

## რესურსები ინტერნეტში 
* 
* 

## სქოლიო
კატეგორია:ამერიკელი მამაკაცი რომანისტები
კატეგორია:XX საუკუნის ამერიკელი რომანისტები
კატეგორია:ამერიკელი სცენარისტები
კატეგორია:ამერიკელი მამაკაცი სცენარისტები
კატეგორია:ამერიკელი სამეცნიერო ფანტასტიკის ჟანრის მწერლები
კატეგორია:ამერიკის სცენარისტთა გილდიის ჯილდოს მფლობელები
კატეგორია:ოქროს გლობუსის გამარჯვებულები
კატეგორია:ოსკარის მფლობელები
კატეგორია:XX საუკუნის ამერიკელი მამაკაცი მწერლები
კატეგორია:მწერლები ანბანის მიხედვით
რაფსი

**რაფსი** () — ერთწლოვანი საშემოდგომო და საგაზაფხულო მცენარე კომბოსტოსებრთა ოჯახისა. ველურად არ გვხვდება. მიღებულია საშემოდგომო ან საგაზაფხულო შალგისა და ბოსტნის კომბოსტოს შეჯვარებით. მისი სიმაღლე 50-150 სმ აღწევს, დატოტვილია. ქვედა ფოთოლი ყუნწიანია, ზედა — მჯდომარე, ყვავილედი — მტევანია, ყვავილი — წვრილი, ყვითელი, იშვიათად თეთრი, ნაყოფი — ჭოტი; თესლი მრგვალია და 40-50%-ზე მეტ ზეთს შეიცავს. მცენარე დაფარულია ცვილისებრი ნაფიფქით; 

საშემოდგომო რაფსი უმთავრესად უკრაინის ტყე-ველის ზონაში მოჰყავთ, საგაზაფხულო — უკრაინის ტყე-ველის ზონის ჩრდილოეთ ნაწილში. საქართველოში ორივე ფორმა საშემოდგომო შუალედური საკვები კულტურის სახით გვხვდება. 

რაფსის ზეთს იყენებენ მარგარინისა და საპნის დასამზადებლად, მეტალურგიაში, ტყავისა და საფეიქრო მრეწველობაში. რაფსის კოპტონი, როდესაც მავნე გლიკოზოდებს მოაცილებენ, ცხოველთა მაღალკონცენტრირებული საკვებია.

## ლიტერატურა 
კატეგორია:კომბოსტოსებრნი
ფიფა-ს კონფედერაციის თასი 2009 ჯგუფი B

*თამაშების დაწყების დრო მოცემულია სამხრეთ აფრიკის რესპუბლიკის დროით*

## ბრაზილია – ეგვიპტე
|valign="top"|
|valign="top" width="50%"|

|}

## აშშ – იტალია
|valign="top"|
|valign="top" width="50%"|

|}

## აშშ – ბრაზილია
|valign="top"|
|valign="top" width="50%"|

|}

## ეგვიპტე – იტალია
|valign="top"|
|valign="top" width="50%"|

|}

## იტალია – ბრაზილია
|valign="top"|
|valign="top" width="50%"|

|}

## ეგვიპტე – აშშ
|valign="top"|
|valign="top" width="50%"|

|}

## რესურსები ინტერნეტში 
* ოფიციალური ვებ-გვერდი
* ოფიციალური და მატჩების დოკუმენტები 

ჯგუფი B
რაყამი

**რაყამი** (არაბ.-თურქ. რაკამ — გამოსახვა), სპარსეთის შაჰის (ყაენის), ოსმალეთის სულთნის (ხონთქრის) წერილი,  ბრძანებულება, სიგელი.

ტერმინი „რაყამი“ ქართულში XVII-XVIII საუკუნეებში შემოვიდა. „რაყმის საქმითა“ საქართველოში მნიშვნელოვანი საკითხები წყდებოდა, რაც ქვეყნის ვასალური დამოკიდებულების შედეგი და გამოხატულება იყო. „რაყამი“ ანალოგიური ქართული საბუთის აღსანიშნავადაც იხმარებოდა.

## ლიტერატურა
**ჯავახიშვილი ივ.,* ისტორიის მიზანი, წყაროები და მეთოდები წინათ და ახლა, წგნ. 3, ნაკვ. 2 - ქართული სიგელთა-მცოდნეობა ანუ დიპლომატიკა, ტფ. 1926;
**ფუტკარაძე ი.,* ქსე, ტ. 8, გვ. 311, თბ., 1984

კატეგორია:არაბული სიტყვები და ფრაზები
კატეგორია:ოსმალეთის იმპერია
გასეირნება ყარაბაღში (ფილმი)

***გასეირნება ყარაბაღში*** — მწერალ აკა მორჩილაძის რომანის „მოგზაურობა ყარაბაღში“ 2005 წლის ეკრანიზაცია. ფილმი სავსეა სცენებით, სადაც შეიარაღებული შეტაკებებია ნაჩვენები, მაგრამ მას ასევე თან ერთვის ერთ-ერთი მთავარი გმირის, გოგლიკოს სასაცილო ფრაზები ქართულ და რუსულ ენებზე (მან ეს ენა საკმაოდ ცუდად იცის, ასე რომ, ძალაუნებურად, აბსურდულ ფრაზებს წარმოთქვამს).

## სიუჟეტი 
მთავარი გმირები, გიო (ლევან დობორჯგინიძე) და გოგლიკო (მიხეილ მესხი) მეგობრის თხოვნით მიემგზავრებიან აზერბაიჯანში, საქართველოში ნარკოტიკების ჩამოსატანად. გზად ყველაფერი იბნევა და ისინი აღმოჩნდებიან სომხურ-აზერბაიჯანული კონფლიქტის ეპიცენტრში. დაჭრილი გოგლიკო რჩება აზერბაიჯანელებთან, ხოლო გიო გადადის სომხების მხარეს.

## როლებში 
* ლევან დობორჯგინიძე — გიო
* მიხეილ მესხი — გოგლიკო
* ნუცა კუხიანიძე — იანა
* გოგი ხარაბაძე — თენგიზი
* ნინო კასრაძე — ნანა
* დაშა დროზდოვსკაია — მარინა (რუსი ჟურნალისტი)

## რესურსები ინტერნეტში 
*

კატეგორია:2005 წლის ქართული ფილმები
კატეგორია:ქართულ რომანებზე დაფუძნებული ფილმები
კატეგორია:ანტიმილიტარისტული ფილმები
კონფლიქტის ზონა (გასეირნება ყარაბაღში 2)

***გასეირნება ყარაბაღში - კონფლიქტის ზონა*** — მწერალ აკა მორჩილაძის რომანებზე დაფუძნებული 2009 წლის ქართული ფილმი.

## სიუჟეტი 
მისი წინამორბედი ფილმისგან განსხვავებით მოვლენების ეპიცენტრი აფხაზეთშია, სადაც წინა სერიის მთავარი გმირი, გიო იბრძვის. სოხუმელი სნაიპერი სახელად სპარტაკა ასევე მის რაზმშია. მოულოდნელად მოდის დავალება   აზერბაიჯანში გამგზავრებასა და ჭურვების ჩამოტანაზე. გიო რჩება ფრონტზე და თბილისში სპარტაკას უშვებს. სპარტაკა აკითხავს გოგლიკოს, რომელიც სრულ სასოწარკვეთაშია და უმიზნოდ ცხოვრობს. მაგრამ ნაცნობი აზერბაიჯანელი გენერლის, ნურიევის მიგნება მხოლოდ მას შეუძლია. ჭურვები ნებისმიერი ფასით უნდა იქნას ჩატანილი დანიშნულების ადგილზე.

## როლებში
* ნუცა კუხიანიძე
* ზურა ყიფშიძე
* ზურა ინგოროყვა
* ნინი ბადურაშვილი
* ლევან დობორჯგინიძე
* გიორგი ყიფშიძე
* ნატო მურვანიძე
* დავით დვალიშვილი
* ია სუხიტაშვილი
* ეკა ანდრონიკაშვილი
* ფიზული მამედოვი
* ილგარ ჯახანგიროვი

## რესურსები ინტერნეტში 
*კონფლიქტის ზონა (გასეირნება ყარაბაღში 2)  ეროვნული ფილმოგრაფია 
*

კატეგორია:2009 წლის ქართული ფილმები
კატეგორია:ფილმები აფხაზეთის ომის შესახებ
კეიბლი და დედპული

„**კეიბლი და დედპული**“ () — კომიქსების სერია, რომლის გამოქვეყნება Marvel Comics-მა დაიწყო 2004 წლიდან. ამ კომიქსით ორი გმირი კეიბლი და დედპული ერთ წიგნში გაერთიანდა. თაყვანისმცემელთა სურვილის გამო ეს კომიქსი დაიხურა და ორივე გმირს მიეცა „საკუთარი სოლო კომიქსი“. კომიქსმა უამრავი თაყვანისმცემელი გაიჩინა თავისი დამაინტრიგებელი, მოქმედებითი სტილით და იუმორით. ეს გამოცემა შეწყდა #50-ე ნომრით და საფუძველი ჩაუყარა დედპულის ახალ სერიას, რომელიც დაიწყო 2008 წლის 10 სექტემბერს და „კეიბლის“ სერიას 2008 წლის მარტიდან.

## რესურსები ინტერნეტში
*

კატეგორია:Marvel Comics
კატეგორია:იქს-ადამიანები
ასნოვა

**ასნოვა** (; აბრევიაცია: Ассоциация новых архитекторов, "ახალ არქიტექტორთა ასოციაცია") — ავანგარდული არქიტექტურული ასოციაცია საბჭოთა კავშირში 1920-30-იან წლებში, რომლის წევრებს ზოგადად "რაციონალისტებს" უწოდებდნენ.

ასოციაცია 1923 წელს წამოიწყო ნიკოლაი ლადოვსკიმ, რომელიც ვხუტემასის მასწავლებელი და ინხუკის წევრი იყო, სხვა ავანგარდისტ არქიტექტორებთან, როგორიცაა ვლადიმირ კრინსკი, ერთად. ლადოვსკის მეთოდი, თუმცა უეჭველად მოდერნისტული, მაინც უფრო ინტუიციური იყო, ვიდრე ფუნქციონალისტური, და ნაწილობრივ გეშტალტის ფსიქოლოგიას ეყრდნობოდა. 1919 წელს ლადოვსკიმ არქიტექტურული რაციონალიზმი განსაზღვრა, როგორც "ფსიქიკური ენერგიის ეკონომია ნაგებობის სივრცული და ფუნქციონალური ასპექტების აღქმაში". ჯგუფის მკვლევარებზე განსაკუთრებული გავლენა მოახდინა ჰუგო მიუნსტერბერგის შრომებმა. ლადოვსკიმ 1926 წელს მიუნსტერბერგის ინდუსტრიული ფსიქოლოგიის თეორიის საფუძველზე ააგო ფსიქოტექნიკური ლაბორატორია. ზოგადად, ჯგუფი კონცენტრირებული იყო (როგორც ლადოვსკი იტყოდა) არქიტექტურასთან "ფსიქო-ორგანიზაციული" ეფექტების შექმნაზე: სკულპტურული მიდგომა, ფუნქიონალურის ნაცვლად, რაც ოსა-ს ჯგუფიდან "ფორმალიზმის" ბრალდებებს იწვევდა. ასნოვა და ოსა ერთმანეთთან ჩართული იყო პოლემიკაში ტერმინოლოგიის ირგვლივ და იმაზე, თუ ვის უფრო შეეფერებოდა "კონსტრუქტივიზმი".

ჯგუფმა მნიშვნელოვანი გავლენა მოიპოვა, როდესაც ელ ლისიცკი შუა 1920-იან წლებში მათი მხარდამჭერი გახდა და ასნოვას სიახლეების ჟურნალის პირველი ნომერის დიზაინი შექმნა 1926 წელს. ამასთან, იმ დროის ყველაზე განთქმული საბჭოთა მოდერნისტი არქიტექტორი კონსტანტინ მელნიკოვიც ჯგუფის წევრი იყო ერთი პერიოდი, ვინაიდან, მისი თქმით, ის ოსა-ს მეცნიერულ სიზუსტეს ამჯობინებდა ჯგუფის კონცენტრაციას აფექტზე და ინტუიციაზე. თუმცა მოგვიანებით მან და ილია გოლოსოვმა ჩამოაყალიბეს "ცენტრი" ჯგუფი ასნოვასა და ოსას შორის. ბერთოლდ ლუბეტკინი, უკეთ ცნობილი მისი შრომებისთვის ლონდონში, ასევე ასოცირებული იყო ამ ჯგუფთან ადრეულ წლებში. გიორგი კრუტიკოვის 1928 წლის "მფრინავი ქალაქი"" ასნოვას პროექტი იყო, რომელმაც ერთდროულად სახელი გაითქვა და ყმადაღებული გახდა მისი უკიდურესი უტოპიურობისთვის, სამეცნიერო ფანტასტიკის მოტივებით.

ასნოვას წევრები ნაყოფიერი იყვნენ ქაღალდის პროექტებსა და კონკურსებში, თუმცა იშვიათად თუ აუგიათ რაიმე. მისი წევრები მელნიკოვი და ლადოვსკის პირველი და მეორე ადგილით დაჯილდოვნდენ 1925 წლის პარიზის ექსპოზიციაზე საბჭოთა პავილიონისთვის. რამდენიმე განხორციელებული პროექტი შემორჩენილია ყოფილი საბჭოთა კავშირის ტერიტორიაზე. მათგან ყველაზე განთქმულია ლადოვსკის საცხოვრებელი კორპუსი ტვერსკაიას ქუჩაზე მოსკოვში (1929) და "სოციალური კონდენსატორის" სამზარეულოებისა და კომუნალური საცხოვრებლების სერია აგებული ლენინგრადში 1928-31 წლებში ასნოვას ჯგუფის მიერ, რომელშიც შედიოდნენ: ა. კ. ბარუჩევი, ი. ა. გილტერი, ი. ა. მეერცონი და ი. ო. რუბანჩიკი.

ასნოვა 1928 წელს გაიყო, როდესაც ლადოვსკიმ საკუთარი ჯგუფი "არუ" (არქიტექტორ-ურბანისტთა ასოციაცია) ჩამოაყალიბა, თუმცა მათ ასნოვასთან ერთობლივი პროექტი წარმოადგინეს საბჭოების სასახლის კონკურსისთვის. ჯგუფი საბოლოოდ დაიშალა 1932 წელს სხვა არტისტულ ასოციაციებთან ერთად.

## ლიტერატურა
*
*
*
*
*

კატეგორია:მოდერნისტული არქიტექტურა
კატეგორია:საბჭოთა არქიტექტურა
კატეგორია:ორგანიზაციები ანბანის მიხედვით
ლის ალგებრის წარმოდგენა

მათემატიკაში **ლის ალგებრის წარმოდგენა** აკავშირებს მოცემულ ლის ალგებრას ზოგად წრფივ ლის ალგებრასათან.  უფრო დაწვრილებით, მოდი \mathfrak{g} იყოს ლის ალგებრა და მოდი *V* იყოს ვექტორული სივრცე. გავიხსენოთ, რომ    \mathfrak{gl}(V) აღნიშნავს ლის ალგებრას, რომლის ელემენტებია   *V*-დან*V*-ში ყველა წრფივი ასახვა, ხოლო ფრჩხილი მოიცემა ტოლობით: [A,B]=AB-BA. ვიტყვით, რომ მოცემული გვაქვს  \mathfrak{g} ლის ალგებრის წარმოდგენა *V* ვექტორულ სივრცეში, თუ მოცემულია ლის ალგებრების ჰომომორფიზმი  \phi\,:\,\mathfrak{g}\to
\mathfrak{gl}(V). ეს ცნება ექვივალენტურია \mathfrak{g}-მოდულის ცნებისა, რომელიც  მოიცემა ორადწრფივი ასხავით   \mathfrak{g}\times V\to V    რომლისთვისაც  სრულდება ტოლობა:
: [x,y]\cdot v= x\cdot (y\cdot v)- y\cdot (x\cdot v) 
x და y არიან  \mathfrak{g}-ს ელემენტები. კავშირი ორ ცნებას შორის მოიცემა ტოლობით  x\cdot v=(\phi (x))(v) . ორივე ცნება ექვივალენტურია \mathfrak{g} ლის ალგებრის უნივერსალური მომვლებ ალგებრაზე  U(\mathfrak{g})  მოდულის ცნებისა.

## ლიტერატურა
*N. Bourbaki, Groupes et algèbres de Lie. Chapitre 1. Springer; 2006. ISBN-10: 3540353356. 

კატეგორია:ლის ალგებრა
ალან პრაისი

**ალან პრაისი** (დ. 19 აპრილი, 1942) — ბრიტანელი მუსიკოსი, რომელმაც სახელი გაითქვა, როგორც მუსიკალურ ჯგუფ The Animals-ის კლავიშისტმა. მუსიკოსს ბრიტანეთის მუსიკალურ ჩარტებში პირველობა ჯგუფის „The House of the Rising Sun“-მა. The Animals-ის დატოვების შემდეგ რენდი ნიუმენის სიმღერებით წარდგა ფართო აუდიტორიის წინაშე, დიდი წარმატებით. მოგვიანებით პრაისი უძღვებოდა საკუთარ ტელეგადაცემას და ასევე წარმატებით აფორმებდა მუსიკალურად კინოფილმებს და იღებდა მონაწილეობას მათ გადაღებაში.

## კარიერა 
პრაისმა ჯგუფი დატოვა 1965 წლის მაისში და ჩამოაყალიბა The Alan Price Set. მის შემადგენლობაში ალან პრაისის (ვოკალი, კლავიშებიანები) გარდა შედიოდნენ: კლაივ ბეროუზი (ბარიტონი საქსოფონი), სტივ გრეგორი (ტენორი საქსოფონი), ჯონ უოლტერსი (საყვირი), პიტერ კირტლი (გიტარა), როდ სლეიდი (ბას გიტარა)  და როი მილზი (დასარტყმელი საკრავები). იმავე წელს პრაისმა ითამაშა ფილმში „არ მიიხედო“.

## დისკოგრაფია
;სტუდიური ალბომები
**The Price to Play The Alan Price Set* (Decca) 1966
**A Price on His Head* (Decca) 1967
**O Lucky Man!* (Warner Bros.) 1973
**Savaloy Dip* (Reprise) 1974 (მხოლოდ რვაარხიან კასეტაზე, ხელახლა გამოიცა 2016 წელს) – (Omnivore Recordings) 2016
**Between Today and Yesterday* (Warner Bros.) 1974 – ბრიტანეთი: #9
**Metropolitan Man* (Polydor) 1975
**Shouts Across the Street* (Polydor) 1976
**Alan Price* (Polydor) 1977, აშშ: #187
**England My England* (Jet) 1978, აშშ-ში გამოვიდა, როგორც *Lucky Day*
**Rising Sun* (Jet) 1980
**Geordie Roots & Branches* (MWM Productions) 1983
*''Travellin' Man* (Trojan Records) 1986
**Liberty* (Ariola) 1989
**Based on a True Story'' (Apaloosa) 2002

## რესურსები ინტერნეტში
*
*
*
*
* 
*
* [//www.alanprice.absoluteelsewhere.net/ არაოფიციალური საიტი]

## სქოლიო
კატეგორია:ბრიტანელი მუსიკოსები
კატეგორია:დაბადებული 1942
კატეგორია:დაბადებული 19 აპრილი
კატეგორია:როკ-ენ-როლის დიდების დარბაზში შესული შემსრულებლები
კატეგორია:მსახიობები ანბანის მიხედვით
კატეგორია:ცოცხალი ადამიანები
რაჭა-ლეჩხუმის გლეხთა აჯანყება

**რაჭა-ლეჩხუმის გლეხთა აჯანყება** — ბოლშევიკური ბანდების მიერ რაჭა-ლეჩხუმში მოწყობილი აჯანყება 1918 წელს ამიერკავკასიის დემოკრატიული ფედერაციული რესპუბლიკის, შემდეგ საქართველოს რესპუბლიკის მთავრობის წინააღმდეგ. აჯანყების უშუალო საბაბი გახდა სოფელ ლასურიაში მოწვეულ ყრილობაზე სამაზრო ერობის წარმომადგენელთა გამოუცხადებლობა და ადგილობრივი ხელისუფლების მიერ ცაგერის გამაგრების დაწყება. ბოლშევიკების ერთ-ერთმა რაზმმა, რომელსაც ი. სვანიძე მეთაურობდა, ხელთ იგდო ცაგერი და სამაზრო ხელისუფლება გააუქმა. მთავრობამ ლეჩხუმში გვარდიელთა რაზმი გაგზავნა ჯავშნოსანი ავტომობილის თანხლებით, მაგრამ ეს რაზმი ბოლშევიკებმა განაიარაღეს, ხოლო მისი ერთ-ერთი მეთაური ლევან დადეშქელიანი მოლაპარაკებებზე მიიწვიეს და ვერაგულად მოკლეს. 

14 მარტს ქუთაისის საგუბერნიო კომისარმა ივანე კაჩუხაშვილმა ლეჩხუმის მაზრა კანონგარეშე გამოაცხადა. სახალხო გვარდიამ ჩაკეტა ლეჩხუმისაკენ მიმავალი ყველა გზა, აიკრძალა სურსათის შეტანა. 15 მარტს ბოლშევიკებმა თანამოაზრეებს საქართველოს სხვა მხარეებშიც მოუწოდეს დაეწყოთ ძირგამომთხრელი ქმედებები. ლეჩხუმის მაზრის კანონგარეშე გამოცხადების მიმართ საზოგადოების არაერთგვაროვანი რეაქციის გამო მთავრობამ ბლოკადა მოხსნა რეგიონს და ამავდროულად, წესრიგის აღსადგენად გვარდიელთა ახალი რაზმები გაგზავნა იქ. საბოლოოდ მთავრობის ჯარის ნაწილებმა ცაგერი აიღეს. ამბოხებულთა ცალკეული ბანდები ბრძოლას განაგრძობდნენ. ახალი ძალით იფეთქა აჯანყებამ რაჭაში. აჯანყებულთა დასახმარებლად მივიდა სამეგრელოს ბოლშევიკთა ბანდა ალექსი გეგეჭკორის ხელმძღვანელობით. შეიქმნა სამეგრელო-რაჭა-ლეჩხუმის რევოლუციური შტაბი, რომელშიც 5 კაცი შედიოდა. შტაბის ბრძანებით ონელი ვაჭრები დააყაჩაღეს და იძულებით გადაახდევინეს ფული, ეს თანხა კი ბოლშევიკური რაზმების მომარაგების მოხმარდა. ამავე დროს ამბროლაურში რაიონულ ყრილობაზე აირჩიეს რაიონის ხელმძღვანელი ორგანოს აღმასრულებელი კომიტეტი. ვითარება გართულდა. აჯანყებულთა წინააღმდეგ გაიგზავნა ჯარისა და გვარდიის ნაწილები, რომლებიც ბოლშევიკები სოფელ ტვიშთან ბრძოლაში დაამარცხეს. გორგაღალასთან ბრძოლის შემდეგ გვარდიამ დროებით 15 კმ-ით უკან დაიხია. ორკვირიანი ბრძოლის შემდეგ, 23 აგვისტოს, აჯანყებულები საბოლოოდ დამარცხდნენ, ბოლშევიკური ბანდები რეგიონიდან განიდევნა.

## ლიტერატურა
**გიორგობიანი ა.*, გმირული ბრძოლების დაუვიწყარი დღეები, თბ., 1967;
**კიკვიძე ა.*, რაჭა. რევოლუციური წარსული და აწმყო, თბ., 1976;
*საქართველოს ისტორიის ნარკვევები, ტ. 6, თბ., 1972;

კატეგორია:საქართველოს აჯანყებები
კატეგორია:საქართველოს დემოკრატიული რესპუბლიკის ისტორია
კატეგორია:XX საუკუნის აჯანყებები
ქართველ ხალხთა მსოფლიო კონგრესი

**ქართველ ხალხთა მსოფლიო კონგრესი (ქხმკ)** — საქართველოს ფარგლებს გარეთ მცხოვრები ქართველების საზოგადოებრივი ორგანიზაცია, რომელიც დაფუძნებულია 2009 წლის მარტში სანქტ-პეტერბურგში. 2009 წლის 14 მაისს ქართველ ხალხთა საერთაშორისო კონფერენციაზე სოჭში კონგრესის პრეზიდენტმა ალექსანდრე ებრალიძემ განაცხადა თავისი სურვილის შესახებ დაიწყოს ბრძოლა საქართველოს პრეზიდენტის პოსტის დასაკავებლად.

ორგანიზაციის პრეზიდენტია ალექსანდრე ებრალიძე — რუსეთში მცხოვრები ქართველი ბიზნესმენი. ვიცე-პრეზიდენტები: ბადრი მელაძე — ქ. მოსკოვის სახელმწიფო გაერთიანებული საწარმოს ”დედაქალაქის აფთიაქების” გენერალური დირექტორის მოადგილე უსაფრთხოების სფეროში;  ვლადიმერ ხომერიკი — რუსეთის ინოვაციური და საინვესტიციო სფეროს სპეციალისტების სახელმწიფო აკადემიის რექტორის მრჩეველი.  

## რესურსები ინტერნეტში
* ქართველ ხალხთა მსოფლიო კონგრესის ბლოგი 

კატეგორია:საქართველოს პოლიტიკა
კატეგორია:საქართველოს საზოგადოებრივი ორგანიზაციები
რაჭა-ლეჩხუმის კავკასიონი

მინი|300პქ|რაჭა-ლეჩხუმის კავკასიონის მონაკვეთიჯაბა ლაბაძის ფოტო
**რაჭა-ლეჩხუმის კავკასიონი** — კავკასიონის სამხრეთის კალთის მონაკვეთი ძირითადად მდინარე რიონის აუზის ფარგლებში. ჩრდილოეთი საზღვარია კავკასიონის მთავარი ქედი მწვერვალი ფასისმთიდან (დასავლეთით) მწვერვალ ზეკარამდე (აღმოსავლეთით), სამხრეთით — ხვამლის მასივისა და რაჭის ქედის სამხრეთი კალთის ძირი. აღმოსავლეთით მასში შემოდის მდინარეების ჯეჯორისა და ღარულის ზემო აუზები. დასავლეთ და ჩრდილოეთ-დასავლეთი საზღვარი ჯერ ლეჩხუმის ქედია, შემდეგ მდინარეების ცხენისწყლისა და რიონ-ლაჯანურას წყალგამყოფი.

რაჭა-ლეჩხუმის კავკასიონის მთავარი ქედი აგებულია კამბრიუმისწინა და პალეოზოური გრანიტოიდებით, გნაისებითა და კრისტალური ფიქლებით. დანარჩენი ტერიტორია — იურული, ცარცული და მესამეული ნალექებით (თიხაფიქლები, ქვიშაქვები, პორფირიტული წყება, კირქვები, კონგლომერატები). რაჭა-ლეჩხუმის კავკასიონის უმთავრესი ოროგრაფიული ერთულებია: კავკასიონის მთავარი ქედი, აგრეთვე გვერდითი ქედები: ლეჩხუმის, რაჭის, შოდა-კედელას ქედი და მათი მრავალრიცხოვანი განტოტებები, რაჭისა და შაორის ქვებულები. კავკასიონის მთავარ ქედზე, აგრეთვე ლეჩხუმის, შოდისა და კედლის ქედებზე ჩამოყალიბებულია მაღალმთიანი, ალპური ტიპის რელიეფი, შემონახულია ძველი გამყინვარების კვლები. რაჭა-ლეჩხუმის კავკასიონის დანარჩენი, უმეტესი ნაწილის რელიეფი შექმნილია მდინარეული ეროზიით. რელიეფის თანამედროვე სახის ჩამოყალიბებაში მნიშვნელოვანი როლი ეკუთვნის მეწყრულ და კარსტულ პროცესებს. რელიეფის კარსტული ფორმებია რაჭის ქედზე, ხვამლის მასივზე, მდინარეების ჭანჭახისა და ჯეჯორის ხეობებში და სხვაგან.

რაჭა-ლეჩხუმის კავკასიონი ზღვის სუბტროპიკული ნოტიო ჰავის ოლქში მდებარეობს და ხასიათდება ჰავის სიმაღლებრივი ზონალურობით, დაწყებული საკმაოდ ნოტიო, ზომიერად ცივზამთრიანი და შედარებით მშრალი ცხელზაფხულიანი ჰავიდან (დაბალ მთებში) დამთავრებული მუდმივი უხვთოვლიანი და მყინვარებიანი მაღალმთიანი ნოტიო ჰავით (მაღალ მთებში). მთავარი მდინარე რიონი, შენაკადები, მარცხენა: ზოფხიტურა, ჩეშურა, ჭანჭახი, ღარულა, ჯეჯორა, კრიხულა, შარეულა, ლეხიდარი და სხვა. მარჯვენა: საკაურა, ლუხუნი, რიცეულა, ლაჯანურა და სხვა. წყალდიდობა გაზაფხულზეა, წყალმცირობა — ზამთარში. რაჭა-ლეჩხუმის კავკასიონზე არის ტბები: ქვედის ტბა, ჭელიაღელე, სასვანოტბა, დევის ტბა, შავი ტბა; ხელოვნური წყალსაცავები: შაორის, ტყიბულის, ლაჯანურის, მინერალური წყაროებია შოვში, უწერაში და სხვა. რაჭა-ლეჩხუმის კავკასიონის მყინვარებია: ზოფხიტო, ლაბოდა, კირტიშო, ბოყო, დიდი ედენა და ბუბა.

დაბალმთიან ზონაში ტყის ყომრალ და ნეშომპალა-კარბონატულ ნიადაგებზე შერეული ფართოფოთლოვანი ტყეებია (მუხა, რცხილა, წიფელი, წაბლი და სხვა) მარადმწვანე ქვეტყით. ამავე ნიადაგებზე საშუალმთის ზონაში გაბატონებულია რცხილნარ-წიფლნარი და წიფლნარი. ტყის ზედა სარტყლის გაეწრებულ ყომრალ და ზოგან ნეშომპალა-კარბონატულ ნიადაგებზე მუქწიწვიანი ტყეებია (ნაძვი, სოჭი), აქა-იქ ფიჭვნარიც. მთის მდელოს ნიადაგებზე სუბალპური და ალპური ბუჩქნარი და მდელოებია, დიდი მდინარეების გასწვრივ ალუვიური ნიადაგებია, რომლებიც უმთავრესად კულტურულ მცენარეებს უკავია. რაჭა-ლეჩხუმის კავკასიონზე გაბატონებულია 3 ტიპის ლანდშაფტი: ნოტიოჰავიანი მთა-ტყის (რამდენიმე სახის, მათ შორის კარსტული), მთა-მდელოს (სუბალპური და ალპური ქვეტიპებით, ზოგან კარსტული) და გლაციალურ-ნივალური ლანდშაფტები.

## ლიტერატურა
კატეგორია:კავკასიონის მთები
ტრენტი (მდინარე)

thumb|225px|ტრენტის ხიდი

**ტრენტი** () — ინგლისის ერთ-ერთი მთავარი მდინარე. ტრენტის სიგრძეა 298 კმ. მისი სათავე მდებარეობს ზღვის დონიდან 180 მეტრზე, სტაფფორდშირში, ბიდულპსა და ბიდულპის მურს შორის. ტრენტი მიედინება მიდლენდის ტერიტორიაზე, შემდეგ კი უერთდება ოუზის მდინარეს.

კატეგორია:გაერთიანებული სამეფოს მდინარეები